BRÜSSEL/TALLINN, 12. mai - Euroopa Komisjon hindas kolmapäeval avaldatud raportis Eesti valmisolekut eurotsooniga liitumiseks ning tegi Eestile ettepaneku ühineda euroalaga 2011. aastal, kuna Eesti on täitnud kõik kriteeriumid. Eesti liitub euroalaga Euroopa Komisjoni hinnangul paremalt positsioonilt kui mitmed teised varasemad liitujad. Eesti on teinud kodutöö korralikult, saavutades ühe tugevaima eelarvepositsiooni kogu Euroopa Liidus, märkis komisjon.